Diz a leyenda que Roldán, caballero de Carlos Magno, fuyiba d'os musulmans dezaga d'a redota que tenioron os exercitos francos en Roncesvals quan tornaban de Zaragoza. Ferito de muerte, quereba tornar ta la suya patria, Francia y consiguió plegar ta Ordesa. Un muro de piedra y chelo le deseparaba d'o suyo país. Roldán allora prenió a suya espata, Durendart y la arrulló contra ixe muro. A espata dimpués de recorrer bells mils de metros enta lo cinglo, lo trescruzó, fendo-ie un gran forato en meyo. D'ista traza os uellos de Roldán podioron veyer o suyo país por zaguera vegata antis de morir. Tamién tornó ta Francia a suya alma, que simbolicament pa un guerrero ye en a espata.